TRAFFIG FFYRDD, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Personau Anabl (Bathodynnau ar gyfer Cerbydau Modur) (Cymru) (Diwygio) 2013 a deuant i rym ar 8 Ebrill 2013. 2 Mae'r Rheoliadau hyn yn gymwys o ran Cymru. Diwygio'r Rheoliadau 2 1 Mae Rheoliadau Pobl Anabl (Bathodynnau ar gyfer Cerbydau Modur) (Cymru) 2000 wedi eu diwygio yn unol â pharagraffau (2) i (6). 2 Yn rheoliad 2(1) (dehongli), mewnosoder y diffiniadau a ganlyn yn y mannau priodol yn nhrefn yr wyddor— mae i “asesiad” yr un ystyr ag a roddir i “assessment” yn rheoliad 2 o Reoliadau 2013; ystyr “ Rheoliadau 2013 ” (“ the 2013 Regulations ”) yw Rheoliadau Nawdd Cymdeithasol (Taliad Annibyniaeth Bersonol) 2013 ; . 3 Yn rheoliad 4 (disgrifiadau o bersonau anabl), ym mharagraff (2)— a ar ddiwedd is-baragraff (d), yn lle'r atalnod llawn rhodder hanner colon; b ar ddiwedd is-baragraff (dd), yn lle'r atalnod llawn rhodder hanner colon; ac c ar ôl is-baragraff (dd) mewnosoder— e yn derbyn y gydran symudedd o'r taliad annibyniaeth bersonol ar ôl cyflawni asesiad gan sgorio— i o leiaf 12 pwynt mewn perthynas â'r gweithgaredd “cynllunio a dilyn taith”; neu ii o leiaf 8 pwynt mewn perthynas â'r gweithgaredd “symud o gwmpas”, fel y nodir yn Rhan 3 o Atodlen 1 i Reoliadau 2013 . 4 Yn rheoliad 6 (ffi am roi bathodyn a chyfnod y rhoi), ym mharagraff (4)(b)— a yn lle “neu 4(2)(ch)” rhodder “, 4(2)(ch) neu 4(2)(e)”; a b ym mharagraff (ii) yn lle “neu'r atodiad symudedd” rhodder “, yr atodiad symudedd neu'r gydran symudedd o'r taliad annibyniaeth bersonol”. 5 Ar ôl rheoliad 9 mewnosoder— Darpariaeth drosiannol 9A 1 Pan fo person yn bodloni paragraff (2)— a mae'r person i gael ei drin fel petai'n berson anabl at ddibenion rheoliad 7; a b nid yw rheoliad 9(1)(c) yn gymwys i'r person, hyd nes bod y cyfnod y rhoddwyd y bathodyn person anabl y cyfeirir ato ym mharagraff (2)(b)(i) ar ei gyfer wedi dod i ben. 2 Mae person yn bodloni'r paragraff hwn os— a yw hawl y person i'r lwfans byw i'r anabl yn terfynu yn unol â Rheoliadau 2013; b ar y diwrnod olaf y mae gan y person hawl i'r lwfans byw i'r anabl, bod y person— i yn meddu ar fathodyn person anabl sydd wedi ei roi yn unol â'r Rheoliadau hyn, a ii yn berson anabl at ddibenion y Rheoliadau hyn yn rhinwedd bodloni rheoliad 4(1) a (2)(a); c yn effeithiol o'r diwrnod canlynol, nad yw'r person, at ddibenion y Rheoliadau hyn, yn berson anabl mwyach gan nad yw'r person yn bodloni rheoliad 4(1)(a) a (2)(a); ac ch nad yw cyfnod y rhoddwyd y bathodyn a grybwyllwyd yn is-baragraff (b) ar ei gyfer eto wedi dod i ben. 6 Yn yr Atodlen, Rhan IIIA, paragraff 2— a yn is-baragraff (a) yn lle “baragraffau (b) ac (c)”, rhodder “baragraffau (b), (c), (ca) ac (cb).”; b ar ôl is-baragraff (c) mewnosoder— ca pan nad yw person, oherwydd ei anabledd, yn gallu bodloni unrhyw un neu ragor o ofynion— i paragraff (a)(vi)(cc); ii paragraff (a)(vi)(chch); neu iii paragraff (a)(vi)(dd), rhaid cyflwyno datganiad ysgrifenedig gyda'r ffotograff yn cadarnhau'r rhesymau pam na ellir bodloni gofynion y paragraffau hynny. c ar ôl is-baragraff newydd (ca) mewnosoder— cb rhaid i unrhyw ddatganiad ysgrifenedig a ddarperir i awdurdod lleol yn rhinwedd paragraff (ca)— i bod wedi ei lofnodi a'i ddyddio gan y ceisydd; neu ii pan na fo'n bosibl i'r ceisydd lofnodi a dyddio'r datganiad, rhaid i gynrychiolydd y ceisydd ei lofnodi a'i ddyddio, gan nodi natur ei berthynas â'r ceisydd. Carl Sargeant Y Gweinidog Llywodraeth Leol a Chymunedau, un o Weinidogion Cymru 27 Chwefror 2013